Diari Oficial de la Generalitat Valenciana


Sumari del DOGV 6597, del 30-08-2011 (2011/8921)

Notificació de la sentència dictada en el judici verbal número 204/2010.
------------------------------------------------------------------------

### Dades del document

Número de DOGV
:   6597

Data del DOGV
:   30-08-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/8921


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el judici verbal número 204/2010. [2011/8921]  
Judici verbal 000204/2010  
Part demandant: Consorci.  
Part demandada: Sara Emilia Saavedra Saavedra i Atlantis Seguros.  
En el judici a què es fa referència s'ha dictat la sentència que té l'encapçalament i la dispositiva que, literalment, són com segueix:  
«Sentència número 150/2010  
En la ciutat de València, 14 de juny de 2010.  
Desamparados Almenar Belenguer, magistrada jutgessa del Jutjat de Primera Instància número 23 de València, he vist les actuacions de judici verbal seguides amb el número 214/10, a instàncies del Consorci de Compensació d'Assegurances, representat i assistit pel lletrat substitut de l'advocat de l'Estat Agustín Gómez Portilla, contra Sara Emilia Saavedra Saavedra, declarada en rebel·lia i contra la mercantil Atlantis Compañía de Seguros y Reaseguros, SA, representada per la procuradora María Antonia Ferrer García España i assistida pel lletrat José Manuel Yuste Navarro; en l'exercici d'una acció de reclamació d'una quantitat.  
Dispositiva  
Estime de forma íntegra la demanda deduïda pel Consorci de Compensació d'Assegurances, contra la mercantil Atlantis Compañía de Seguros y Reaseguros, SA, representada per la procuradora María Antonia Ferrer García España, condemne la demandada al pagament a l'entitat actora de la suma de dos mil dos-cents noranta-cinc euros amb quaranta-cinc cèntims (2.295,45 euros), més els interessos legals generats per la quantitat de 945,45 euros des del dia 14 de juliol de 2009 i els generats per la quantitat de 1.350 euros des de l'1 de setembre de 2009, incrementats en un vint-i-cinc per cent. S'imposen a la demandada les costes del procediment.  
Desestime la demanda plantejada pel Consorci de Compensació d'Assegurances contra Sara Emilia Saavedra Saavedra, declarada en rebel·lia, i absolc aquesta demandada de les pretensions plantejades en contra seua, sense que pertoque fer imposició expressa de les costes produïdes per la demandada absolta.  
Contra aquesta sentència, que no és ferma, es pot interposar un recurs d'apel·lació per a l'Audiència Provincial, que haurà de preparar-se davant d'aquest Jutjat dins del termini de cinc dies hàbils comptats des que es notifique, en els termes de l'article 457 XOT2544 i amb subjecció al que disposa la disposició addicional 15a de la Llei Orgànica del Poder Judicial per tal de complir el deure d'efectuar dipòsit per a recórrer.  
Feu saber a la part condemnada a pagar que no se li admetrà el recurs d'apel·lació si en preparar-lo no acredita que ha consignat en el compte judicial l'import de la condemna més els interessos i recàrrecs exigibles.  
Aquesta és la meua sentència, que jutjant en primera instància pronuncie, mane i firme».  
Atés que es desconeix el domicili o la residència actuals de la part demandada, Sara Emilia Saavedra Saavedra, mitjançant la provisió dictada i de conformitat amb el que disposen els articles 497.2, 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana, per a portar a efecte la diligència de notificació de sentència.  
  
València, 19 de novembre de 2010.- El secretari judicial: Alberto Martínez de Santos.